РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/93-25

12. јун 2025. године

Б е о г р а д

ЗАПИСНИК

СА 34. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 12. ЈУНА 2025. ГОДИНЕ

 Седница је почела у 14,00 часова.

 Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

 Седници су присуствовали чланови Одбора: Оља Петровић, Дане Станојчић, Александар Југовић, Горан Милић, Стефан Китановић, Ђорђе Комленски, Бранимир Јовановић и Стефан Јањић.

 Седници нису присуствовали чланови Одбора: Игор Д. Јакшић Милољуб Албијанић, Снежана Пауновић, Јелена Милошевић, Мирослав Алексић, Драгана Ракић и Војислав Михаиловић.

Седници је присуствовао Марко Милошевић, заменик члана Снежане Пауновић.

Бранко Лукић, члан Одбора, приступио је седници у току одлучивања о Првој тачки дневног реда.

На предлог председника, Одбор је једногласно утврдио следећи

Д н е в н и р е д:

1. Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини (03 број 013-1139/25 од 11. јуна 2025. године).

Имајући у виду да гласање народног посланика Данета Станојчића није било могуће употребом система е-парламента, народни посланик је гласао „ЗА“ подизањем руке.

\*\*\*

**Прва тачка дневног реда** Разматрање Решења Републичке изборне комисије о додели мандата народног посланика ради попуне упражњеног посланичког места у Народној скупштини

 Председник је упознао чланове Одбора да је достављено Решење Републичке изборне комисије о додели мандата проф. др Андреји Савићу и Дубравки Краљ као и Уверењe о избору именованих за народне посланике.

Подсетио је да је Одбор, у складу са одредбама члана 199. Пословника, овлашћен да изврши увид у Решење Републичке изборне комисије и Уверење о избору народног посланика, ради утврђивања истоветности података.

Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

 Одбор је констатовао да су престанком мандата народним посланицима Александру Антићу и проф. др Александри Павловић Марковић, изабраним са Изборне листе “ИВИЦА ДАЧИЋ - ПРЕМИЈЕР СРБИЈЕ“, остала упражњена посланичка места у Народној скупштини, у складу са одредбом члана 131. Закона о избору народних посланика.

 Када народном посланику мандат престане пре него што се потврде мандати за две трећине народних посланика из наредног сазива, мандат се додељује кандидату са изборне листе на начин утврђен у чл. 134. и 135. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Решење Републичке изборне комисије и Уверења проф. др Андреја Савића и Дубравке Краљ о избору народног посланика, изабраних са Изборне листе „ИВИЦА ДАЧИЋ - ПРЕМИЈЕР СРБИЈЕ“ и утврдио да су подаци о избору народних посланика истоветни са подацима из Решења Републичке изборне комисије, чиме су се стекли услови за потврђивање мандата именованим народним посланицима.

 Одбор предлаже да Народна скупштина одмах по пријему овог извештаја, констатује потврђивање мандата проф. др Андреји Савићу и Дубравки Краљ, новоизабраним народним посланицима.

 За известиоца Одбора на седници Народне скупштине одређен је Миленко Јованов, председник Одбора.

 Седница је завршена у 14,05 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

 Светлана Дедић Миленко Јованов